## Februar 2017

|  |
| --- |
| **KVALITETSSTANDARD, Serviceloven § 99 – I SKIVE KOMMUNE** |

# Kvalitetsstandard for Serviceloven § 108 i Skive Kommune

|  |  |
| --- | --- |
| **Overskrift** | **Indhold** |
| Lovgrundlag | **§ 99.** Kommunen sørger for tilbud om en støtte- og kontaktperson til personer med sindslidelser, til personer med et stof- eller alkoholmisbrug og til personer med særlige sociale problemer, som ikke har eller ikke kan opholde sig i egen bolig. |
| Målgruppe | Tilbuddet retter sig imod den mest udsatte socialt og isolerede personer med sindslidelse og/eller misbrug, som lever isoleret og i synlig nød samt hjemløse, som ikke selv magter at kontakte de etablerede tilbud.  Der er tale om en målgruppe, som ikke nødvendigvis tidligere har haft kontakt med de sociale myndigheder. Der er således ikke tale om en visiteret ordning.  Alle kan henvende sig til Psykiatrirådgivningen og gøre opmærksom på at en person har behov for hjælp. Støttekontaktpersonen kan tilbyde borgeren at være anonym. Borgeren kan afslå at tage imod et tilbud om hjælp efter ordningen |
| Målgruppen omfatter ikke | Borgere der er i stand til at anvende kommunens allerede etablerede tilbud. |
| Formålet med ydelsen/indsatsen | Formålet med ydelsen er først og fremmest at skabe en kontakt til de mest udsatte og isolerede og misbrugere, som ikke selv magter at tage kontakte de etablerede tilbud. Når der er skabt kontakt vil støttekontaktpersonenes funktion i det videre arbejde være at hjælpe borgeren med at bygge bro til omverdenen, ud fra egne ønsker og behov, og støtte borgerne i at blive i stand til selv at benytte sig af samfundets muligheder i de øvrige etablerede tilbud. |
| Indhold i ydelsen/indsatsen | Ydelsen gives primært som opsøgende virksomhed.  Derudover gives støtten i samarbejde med boligforeninger og frivillige organisationer. |
| Der kan gives hjælp til | Afhængig af borgerens individuelle behov og problemstilling vil tilbuddet kunne indeholde støtte til:   * Etablering, opbygning og sikring af kontakt ud fra borgerens ønsker og behov * Afdækning af borgerens ønsker og behov * Støtte indtil borgeren evt. kan tilknyttes anden visiteret personlig støtte/bostøtte * Hjælp til at borgeren kan benytte de almindelige sociale tilbud og behandlingstilbud således, at der så vidt muligt kan ske en afklaring uden at der iværksættes yderlige og særlige tiltag * Motiverer borgere til at knytte relationer og skabe kontakt til relevante netværk * Motiverer borgeren til at komme i behandling for evt. sindslidelse og/eller misbrug * Hjælp og støtte boligløse til at komme i egen bolig. |
| Indsatsen/støtten omfatter ikke | * Praktisk-personlig hjælp og pleje jf. servicelovens § 83 * Lægefaglige udredning og behandling * Psykologisk behandling * Længerevarende hjælp jf. servicelovens § 85 |
| Krav til borgeren | Borgeren skal accepterer at blive kontaktet af en støtte kontaktperson.  Endvidere skal borgeren alt efter funktionsniveau og formåen medvirke til at definerer egne behov og ønsker for støtte . |
| Opfølgning | Ydelsen stopper som en ydelse efter servicelovens § 99, så snart der er skabt en relation, og der er skabt overblik over borgerens situation.  Der forventes som regel ophør af støtten efter højest tre måneder. Har borgeren fortsat støttebehov overdrages beslutningen herom til psykiatrirådgivningen. |

+